Institut Èlmu Pulitik Paris

Institut Èlmu Pulitik Paris (basa Prancis: Institut d'Etudes Politiques de Paris), asring dipunrujuk ugi minangka Sciences Po (kaucapaken se-ahns po), inggih punika sawijining Grand Établissement wonten ing Paris, Perancis. Sciences Po kanthi tradhisional sampun ndhidhik èlit pulitik lan diplomatik Perancis, nanging program akademikipun boten namung nyakup ngèlmu pulitik lan èkonomi, nanging ugi bab hukum, komunikasi, keuangan, bisnis, manajemen, lan jurnalisme. Kampusipun dumunung wonten ing caket Kali Seine, lan saged dipunjangkau kanthi mlampah saking Notre Dame de Paris, Panthéon, sarta Assemblée Nationale. Gedungipun awujud yasan ingkang méwah saking abad kaping 17 lan kaping 18 ingkang dumunung wonten ing rue Saint-Guillaume lan sakanan kiringipun wonten ing VIIe arrondissement ing sisih kiwa kali mau. Sajarah Sciences Po Nama Sciences Po ngrujuk dhateng 3 lembaga ingkang béda nanging sami jangkepi: École Libre des Sciences Politiques (ELSP), ingkang rikala taun 1945 dipungantosaken déning Fondation nationale des sciences politiques (FNSP), sawijining yayasan panalitèn; lan Institut Ilmu Pulitik Paris (Institut d'études politiques de Paris]] (IEP), sawijining sekolah tinggi ingkang asifat akademis. Panerbit inggih punika sawijining badan penerbit Sciences Po. Panerbit punika nerbitaken karya-karya akademis ingkang kagayut kaliyan ngèlmu sosial, lan minangka panerbit Perancis ingkang misuwur wonten ing babagan kabijakan publik, gayutan internasional, sajarah pulitik, pamarèntah Perancis, lan èkonomi. Badan punika nerbitaken 6 jurnal akademis Perancis wonten ngèlmu-ngèlmu sosial sarta gadhah 900 irah-irahan wonten ing katalogipun, kanthi 30 irah-irahan ènggal dipuntambahaken saben taunipun. Dosèn lan alumni kondhang Alumni lan bekas staf Sciences Po ngambah 28 kepala nagara utawi papréntahan, mliginipun 3 présidhèn Perancis ing jaman rumiyin ugi sapunika, 13 nayakotama Perancis jaman rumiyin lan sapunika, 12 kepala nagara utawi papréntahan jaman rumiyin lan sapunika, lan satunggaling mantan Sekretaris Jenderal PBB. Mèh saben pulitikus utawi diplomat Perancis naté sinau wonten ing Sciences Po wiwit sekolah punika dipunyasa. Éwadéné makaten, sekolah punika ugi ndhidhik 14 CEO ingkang taksih njabat sapunika saking 40 parusahan paling ageng ing Perancis. Para lulusan Sciences Po limrahipun dipunsebut Sciences Po nanging saged ugi dipunsebut minangka sciences-potistes utawi sciences-potiches. Sapérangan mahasiswa Perancis nglajengaken studinipun wonten ing Sekolah Administrasi Nasional (École nationale d'administration-ENA), ingkang asring dipunanggep minangka langkah pendidikan wajib sadèrèngipun nindakaken dinas wonten ing pulitik utawi diplomasi Perancis. Catatan ^ “Sciences Po 1945-1979” Centre d’histoire de Sciences Po Archived 2005-10-12 at the Wayback Machine. ^ “Sciences Po 1945-1979” Centre d’histoire de Sciences Po Archived 2005-10-12 at the Wayback Machine. ^ “Sciences Po 1945-1979” Centre d’histoire de Sciences Po Archived 2005-10-12 at the Wayback Machine. ^ "LSE: A History of the London School of Economics and Political Science, 1895-1995", Oxford University Press, 1 Juni 1995. ^ "Consolidation de L'autonomie de Sciences Po" Sénat, 1996. ^ "Le statut juridique de Sciences Po: la dualité FNSP et IEP de Paris" Centre d’histoire de Sciences Po ^ “Sciences Po Paris Overview: Introducing Sciences Po” Situs Sciences Po, 2001. ^ “Sciences Po Paris Overview: Introducing Sciences Po” Sciences Po Website, 2001. ^ "IBSS Boosts Coverage of French Social Science Journals", IBSS, 2005. ^ "Presses de Sciences Po", Sciences Po Website, October 21, 2004. ^ "Columbia University, LSE and Sciences Po launch Global Public Policy Network", PRNewsWire, September 19, 2005. ^ "Sciences Po’s Joint Degrees", Association of Professional Schools of International Affairs, 21 Oktober 2004. ^ "Sciences Po ― an elite institution's introspection on its power, position and worth in French society" NYU Department of Journalism Archived 2006-08-16 at the Wayback Machine., 9 September 2003. Cathetan suku Pranala njaba Sciences Po (FNSP and IEP Paris) situs resmi berbasa Inggris Sciences Po: Sejarah singkat Archived 2008-04-18 at the Wayback Machine. Program MBA Sciences Po Archived 2007-01-24 at the Wayback Machine. Program MPA Sciences Po Hari jadi ke-60 pendirian kembali Sciences Po